**Înainte și laptele era de la mamă**

*Lorena Craia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

îl iei pe Dumnezeu frumușel

de mânuță

și-L așezi cu tine la masă

îl întrebi cinstit

Doamne, tu ce păzești?

o turmă de proști!

păi suntem după chipul și asemănarea Ta.

Doamne, tu ce păzești?

asta mă-ntreb și Eu.

spune-i să nu plece

are o datorie față de fiii Lui

sau spune-le oamenilor

că dacă vor fi umbra părinților

nu vor mai scăpa

de dinții lor de lapte

30 noiembrie 2018, Constanța